เล็บครุฑ (พรรณไม้)

สำหรับความหมายอื่น ดูที่: เล็บครุฑ

เล็บครุฑ ()  เป็นสกุลของพรรณไม้ยืนต้น ในสกุล Polyscias มีทั้งหมด 114 ชนิด มีลักษณะเป็นพุ่มขนาดเล็ก ลำต้นมีความสูงประมาณ 1-3 เมตร ลำต้นมีผิวเปลือกสีเขียวหรือสีน้ำตาล ลำต้นเป็นข้อเล็ก ๆ ผิวเปลือกเรียบหรือมีจุดเล็ก ๆ ประอยู่ทั่วต้น ใบเป็นใบประกอบมีใบย่อยติดอยู่ที่ก้านใบประมาณ 5-7 ใบ ขอบใบเป็นหยัก ใบมีสีเขียวเมื่อขยี้ใบดูจะมีกลิ่นฉุน ลักษณะของใบและขนาด ขึ้นอยู่กับชนิด
พบว่า ใบเล็บครุฑบางชนิดสามารถนำมาปรุงเป็นอาหารได้เช่น นำมาทอดเป็นทอดมัน หรือ นำมาทำเป็นผักจิ้ม กินกับน้ำพริกต่าง ๆ ได้

เหตุที่ได้ชื่อว่า "เล็บครุฑ" เป็นเพราะปลายใบมีลักษณะหงิกงอคล้ายเล็บของครุฑ มีคติเชื่อว่า ปลูกไว้แล้วจะช่วยให้รอดพ้นจากภยันตราย

อ้างอิง

แหล่งข้อมูลอื่น

ไม้ประดับ
วงศ์เล็บครุฑ
พืชที่รับประทานได้